OpenLLM-France/wikimedia huggingface dataset:
# Pleslin-Trigavou

Pleslin-Trigavou (en bretó Plelin-Tregavoù, gal·ló Lansioec) és un municipi francès, situat a la regió de Bretanya, al departament de Costes del Nord. L'any 1999 tenia 2.951 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.139 | 2.111 | 2.267 | 2.565 | 2.830 | 2.951 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1977-1997 | Charles Josselin | PS |
| 1997- | Jean-Paul Leroy | |
# Poa kunthii

La Poa kunthii és una espècie d'herba de la família de les Poàcies. De forma natural es fa únicament als Andes equatorians. En la pàgina de l'IUCN s'indica que no se n'ha recollit [científicament] cap exemplar des de l'expedició Humboldt-Bonpland, als anys 30 del segle xix.
Va ser descrita científicament pel botànic Carl Axel Magnus Lindman a Bot. Jahrb. Syst. 44: 45. 1909, i rebé el nom en homenatge al naturalista alemany i catalogador de les col·leccions Humboldt-Bonpland Carl Sigismund Kunth.

## Enllaços externs

* La Poa kunthii en la llista del IUCN (anglès)
# Joan Garriga i Manich

Joan Garriga i Manich (Sabadell, 20 de febrer de 1902 - Bellaterra, 7 de maig de 1995) fou un farmacèutic, dibuixant, pintor i crític d'art, membre de la Colla de Sabadell. Era el pare del poeta i pedagog Francesc Garriga i Barata. Era parent polític de Joan Oliver, ja que el seu cunyat era Enric Oliver, germà del poeta vallesà. Era parent també de Francesc Trabal, cosí germà del seu pare, el farmacèutic sabadellenc Francesc Garriga i Benessat.
Amb dotze anys, Joan Garriga va fundar una revista, Art Jove. Va fer la primera exposició com a pintor i dibuixant a l'Acadèmia de Belles Arts de Sabadell el 1922. De jove col·laborà en la premsa sabadellenca –Garba (1920-1922), Almanac de les Arts (1924-1925), Alba (1954-1960) o Quadern (1978)– i en la premsa barcelonina i alemanya, i ocasionalment compartí amb Armand Obiols corresponsalia a La Veu de Catalunya. Va ser fundador i director de Paraules, revista noucentista d'arts i lletres (1922-1923), en la qual van col·laborar Armand Obiols i Salvat Papasseit. Com a crític i com a il·lustrador signà amb el pseudònim Flaó. Va ser un membre actiu de la cultura vallesana.

## Obres

* Joan Vila Cinca. Notícia sobre l'obra i la vida del pintor (Barcelona, 1975)
* Pere Camps. Un pintor i el mar (Sabadell, 1978)
* Una monografia sobre el pintor sabadellenc Pere Sanromà (Bilbao, 1985)

## Referències

* 1 2 Fontbona, Francesc. «Garriga i Manich, Joan». Diccionari d'historiadors de l'art català. IEC. [Consulta: 28 juliol 2014].
* ↑ «Estomacal Benessat». Pharmakoteka. Base de dades de medicaments antics. [Consulta: 4 febrer 2015].
* ↑ «Opuscle 100 anys de la Colla de Sabadel» (en anglès). [Consulta: 20 juliol 2021].
* ↑ «La gent de la Colla». [Consulta: 20 juliol 2021].
* ↑ Carbonell, Anton «Els escenaris castellarencs de Joan Oliver "Pere Quart"». Plaça Vella, 2018, pàg. 43-61.
* ↑ Clapés, Antoni. «Francesc Garriga. Tornar és lluny». Francesc Garriga. Tornar és lluny. [Consulta: 4 febrer 2015].
* ↑ Almanac de les Arts. Sabadell: Joan Sallent, 1924.
* ↑ Almanac de les Arts. Sabadell: Joan Sallent, 1925.
* ↑ Marrugat, Jordi «Armand Obiols i la configuració del Grup de Sabadell (1918-1928)». Els Marges, Primavera 2008, pàg. 32.
# Plœuc-sur-Lié

Plœuc-sur-Lié (en bretó Ploheg) és un municipi francès, situat a la regió de Bretanya, al departament de Costes del Nord. L'any 1999 tenia 2.937 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.904 | 2.932 | 2.901 | 3.009 | 2.932 | 2.937 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Daniel Denis | PS |
# Jefferson Pérez

Jefferson Leonardo Pérez Quezada (Cuenca, 1 de juliol de 1974) és un atleta equatorià especialitzat a la prova de 20 km marxa atlètica. Ha aconseguit guanyar dues medalles als Jocs Olímpics, una d'or i un altre de plata, i ha guanyat 3 vegades el campionat del món de 20 km marxa.

## Palmarès
### Jocs Olímpics

* Atlanta 1996: 20 km marxa.
* Sydney 2000: 4a posició als 20 km marxa.
* Atenes 2004: 4a posició als 20 km marxa.
* Pequín 2008: 20 km marxa.

### Campionats del Món d'Atletisme

* Campionat del Món d'Atletisme de Sevilla 1999: 20 km marxa.
* Campionat del Món d'Atletisme de Paris 2003: 20 km marxa.
* Campionat del Món d'Atletisme de Hèlsinki 2005: 20 km marxa.
* Campionat del Món d'Atletisme Osaka 2007 20 km marxa.

### Ex-plusmarquista mundial

* 20 km: 1h 17min 21s des del 23 d'agost de 2003 fins al 29 de setembre de 2007.

## Notes i referències

* ↑ Llistes de la Federació Internacional d'Atletisme

## Enllaços externs

* Web oficial de Jefferson Pérez (castellà)
* ESPN Deportes (castellà)
* www.iaaf.org - Jefferson Pérez (anglès)
# Jefferson City (Tennessee)

Jefferson City és una població dels Estats Units a l'estat de Tennessee. Segons el cens del 2000 tenia 7.760 habitants.

## Demografia

Segons el cens del 2000, Jefferson City tenia 7.760 habitants, 2.821 habitatges, i 1.692 famílies. La densitat de població era de 565,3 habitants/km².
Dels 2.821 habitatges en un 27,3% hi vivien nens de menys de 18 anys, en un 42,9% hi vivien parelles casades, en un 13,6% dones solteres, i en un 40% no eren unitats familiars. En el 31,1% dels habitatges hi vivien persones soles el 10,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,86.
Per edats la població es repartia de la següent manera: un 19% tenia menys de 18 anys, un 25,6% entre 18 i 24, un 24,1% entre 25 i 44, un 16,9% de 45 a 60 i un 14,3% 65 anys o més.
L'edat mediana era de 28 anys. Per cada 100 dones de 18 o més anys hi havia 84,6 homes.
La renda mediana per habitatge era de 25.911 $ i la renda mediana per família de 33.964 $. Els homes tenien una renda mediana de 28.306 $ mentre que les dones 18.739 $. La renda per capita de la població era de 13.770 $. Entorn del 19,7% de les famílies i el 24,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jefferson City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Jefferson City». American Fact Finder. Oficina del Cens dels Estats Units, 12-01-2010.
# Polastron (Alta Garona)

Polastron és un municipi francès del departament de l'Alta Garona, a la regió d'Occitània.
# Joan d'Antioquia (escriptor)

Joan d'Antioquia fou un escriptor romà d'Orient que va escriure Ἱστορία Χρονικὴ ᾿απὸ Ἀδάμ, Historia Chronographica ab Adamo, esmentada per Valesi a la seva Excerpta ex Collectaneis Constantini Augusti Porphyrogeniti, περὶ ἀρετῆς καὶ κακίας, De Virtute et Vitio publicada a París el 1634. D'aquesta obra, que relatava la història des d'Adam fins a l'assassinat de l'emperador Flavi Focas l'any 610, només en resten fragments. Alguns historiadors, com Joan Tzetzes, diuen que volia ser una represa de l'obra Χρονικὴ ἐπιτομή, de l'historiador Eustaci d'Epifania.
De l'autor només se sap que va escriure la seva obra després del 610 i abans del segle x si bé el més probable és que devia viure al segle vii. Segons Warren Treadgold Joan d'Antioquia hauria estat un monjo nascut a Antioquia, que hauria abandonat aquesta ciutat, potser quan va ser amenaçada pels perses el 608, i es va establir a Constantinoble durant el regnat de Flavi Focas ja que sembla que va ser testimoni ocular dels fets que descriu. No s'ha de confondre amb Joan Malales, també anomenat Joan d'Antioquia, ni amb Joan Retòric, també d'Antioquia i que va escriure una Història universal que acabava amb el terratrèmol ocorregut en aquella ciutat el 526.

## Referències

* ↑ Kajdan, Aleksandr (ed.). The Oxford Dictionary of Byzantium. Oxford; Nova York: Oxford University Press, 1991, p. 1062. ISBN 9780312085537.
* ↑ Joan Tzetzes. Epistulae, 6; Historiae, 6.556.
* ↑ Treadgold, Warren. The early Byzantine historians. Londres: Palgrave Macmillan, 2010, p. 311-329. ISBN 9780230243675.
# Pierre Magnol

Pierre Magnol (en occità Pèire Manhòl) (Montpeller, 8 de juny de 1638 - Montpeller, 21 de maig de 1715) va ser un botànic occità.
Fill d'un apotecari, s'apassionà per la història natural i en particular per la botànica. El 1659 obté el doctorat en medicina a la Universitat de Montpeller. Gràcies a la protecció de Joseph Pitton de Tournefort (1656-1708) i de Guy-Crescent Fagon (1638-1718), esdevé metge a la cort del rei de França.
Pel fet de ser de religió protestant, li és negada la càtedra de botànica. El 1685, amb la revocació de l'Edicte de Nantes, es veu obligat a abjurar del protestantisme. Aquest acte li permet d'obrir-se el camí. El 1694, obté finalment la càtedra de la facultat de Medicina de Montpeller i el 1697, esdevé director del Jardí botànic de Montpeller i, el 1709, reemplaça Tournefort a l'Académie des sciences de França.
Va escriure una remarcable Flora dels voltants de Montpeller, dels Alps i dels Pirineus. També va ser l'autor de Botacinum Monspeliense sive plantarum circa Monspelium nascentium index (Lió, 1676), Prodromus historiæ generalis plantarum, in quo familiæ per tabulas disponuntur (Montpeller, 1689), Hortus regius Monspeliensis, sive catalogus plantarum, quæ in horto regio Monspeliensi demonstrantur (Montpeller, 1697) i Novus character plantarum (publicat pòstumament pel seu fill, Antoine Magnol (1676-1759), a Montpeller el 1720). Pierre Magnol va descriure unes 2.000 espècies, per primera vegada.
Segons alguns especialistes va ser Pierre Magnol el primer a introduir el sistema modern de classificació per famílies en botànica; cosa que va realitzar en la seva obra Prodromus.
Carl von Linné (1707-1778) en honor seu va rebatejar un arbre de flors esponeroses amb el nom de Magnolia.
Aquest gènere fou anomenat Magnolia pel frare Charles Plumier (1646-1704) en honor seu. Una altra hipòtesi seria que el mateix Carl von Linné hauria creat el mot Magnolia, també dedicat a Pèire Manhòl i el seu concepte de família, utilitzat en la classificació botànica.

## Referències

* ↑ Es poden consultar els tàxons descrits per aquest autor a International Plant Names Index (anglès)
* ↑ (francès)Paul Mazliak, La Biologie au siècle des Lumières, Vuibert/Adapt, París, 2006 ISBN 2-7117-7193-8 (capítol 5, pàgina 142)

## Enllaços externs

* Persée : Louis Dulieu - Les Magnol - Revue d'histoire des sciences et de leurs applications - 1959 - N°12-3
# Podarg australià

El podarg australià (Podargus strigoides) és una espècie d'ocell de la família dels podàrgids (Podargidae) que habita zones amb arbres i ciutats d'Austràlia i Tasmània.

## Referències

* ↑ «Podarg australià». Cercaterm. TERMCAT, Centre de Terminologia. Rev. 20/02/2021(català)
# Patricio Hernández

Patricio Hernández (16 d'agost de 1956) és un exfutbolista argentí.

## Selecció de l'Argentina

Va formar part de l'equip argentí a la Copa del Món de 1982.

## Referències

* ↑ BDFA profile (castellà)
* ↑ Cruz Azul 1988-89 season statistics
# Spalding (Nebraska)

Spalding és una població dels Estats Units a l'estat de Nebraska. Segons el cens del 2000 tenia 537 habitants.

## Demografia

Segons el cens del 2000, Spalding tenia 537 habitants, 220 habitatges, i 137 famílies. La densitat de població era de 609,8 habitants per km².
Dels 220 habitatges en un 24,1% hi vivien nens de menys de 18 anys, en un 50,9% hi vivien parelles casades, en un 9,1% dones solteres, i en un 37,7% no eren unitats familiars. En el 36,8% dels habitatges hi vivien persones soles el 22,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 3,01.
Per edats la població es repartia de la següent manera: un 23,3% tenia menys de 18 anys, un 6,7% entre 18 i 24, un 19,2% entre 25 i 44, un 20,7% de 45 a 60 i un 30,2% 65 anys o més.
L'edat mediana era de 46 anys. Per cada 100 dones de 18 o més anys hi havia 82,3 homes.
La renda mediana per habitatge era de 27.039 $ i la renda mediana per família de 35.729 $. Els homes tenien una renda mediana de 21.184 $ mentre que les dones 18.125 $. La renda per capita de la població era de 16.087 $. Aproximadament el 6,8% de les famílies i el 9,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Spalding». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Spalding». American Fact Finder. Oficina del Cens dels Estats Units, 12-01-2010.
# Arsenbrackebuschita

L'arsenbrackebuschita és un mineral de la classe dels arsenats, que pertany al supergrup de la brackebuschita. Va rebre el seu nom l'any 1976 per Wolfgang Hofmeister i Ekkehart Tillmanns per ser l'anàleg arsenat de la brackebuschita.

## Característiques

L'arsenbrackebuschita és un arsenat hidroxilat de plom i ferro, de fórmula química Pb₂Fe$^{3+}$(AsO₄)₂(OH). Cristal·litza en el sistema monoclínic. Forma prims flocs o llistons, de fins a 0,5 mil·límetres. També se'n troba de manera massiva o com a grans molt fins. La seva duresa a l'escala de Mohs és 4,5. Pot ser confosa amb la mawbyita, la qual també és un arsenat de plom i ferro però amb un contingut de plom molt menor.
Segons la classificació de Nickel-Strunz, l'arsenbrackebuschita pertany a «08.BG: Fosfats, etc. amb anions addicionals, sense H₂O, amb cations de mida mitjana i gran, (OH, etc.):RO₄ = 0,5:1» juntament amb els següents minerals: arsentsumebita, bearthita, brackebuschita, gamagarita, goedkenita, tsumebita, feinglosita, bushmakinita, tokyoïta, calderonita, melonjosephita i tancoïta.

## Formació i jaciments

Es troba en fissures en dolomites, a les zones oxidades de dipòsits polimetàl·lics de dolomies, i en dipòsits polimetàl·lics de barita-fluorita. Sol trobar-se associada a altres minerals com: beudantita, anglesita, mimetita, bayldonita o stolzita. Aquesta espècie té dues localitats tipus: la mina Clara, a la vall Rankach (Alemanya) i a la mina Tsumeb (Namíbia).

## Referències

* ↑ «Arsenbrackebuschite» (en anglès). Mindat. [Consulta: 5 desembre 2015].
* ↑ «Arsenbrackebuschite» (en anglès). Handbook of Mineralogy. [Consulta: 5 desembre 2015].
# Cerberus Fossae

Cerberus Fossae (en llatí «fosses de Cèrber») és un conjunt de fissures aproximadament paral·leles situades a prop de l'equador de Mart, formades per falles que separaren l'escorça a la regió de Cerberus (9° N, 197 °W). Les ondulacions que es poden observar al fons de la falla són petites dunes sorrenques causades pel vent.
La causa subjacent del procés de formació de falles fou la pressió magmàtica associada a la formació del conjunt de volcans d'Elysium, situats cap al nord-oest de Cerberus Fossae. Les falles travessen estructures preexistents, com ara diversos turons, fet que suggereix la seva relativa joventut. Se suposa que la formació de les fossae hauria alliberat aigua subterrània a pressió, prèviament confinada a la criosfera, amb uns cabals de fins a 2·10⁶ m³s$^{−1}$ i que formà les valls Athabasca Valles.

## Referències

* ↑ Vegeu, per exemple: «Cerberus Fossae (Released 21 March 2005) | Mars Odyssey Mission THEMIS».
* ↑ Head J. W.; Wilson L., Mitchell K. L. «Generation of recent massive water floods at Cerberus Fossae, Mars by dike emplacement, cryospheric cracking, and confined aquifer groundwater release». Geophysical Research Letters, 30, 11, 2003. Arxivat de l'original el 2012-11-12. DOI: 10.1029/2003GL017135 [Consulta: 29 maig 2007].
[[Categoria:Quadrangle Elysium|Cerberus]
# Le Moutherot

Le Moutherot és un municipi francès situat al departament del Doubs i a la regió de Borgonya - Franc Comtat. L'any 2007 tenia 99 habitants.

## Demografia
### Població

El 2007 la població de fet de Le Moutherot era de 99 persones. Hi havia 32 famílies de les quals 8 eren unipersonals (8 homes vivint sols), 8 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 46 habitatges, 38 eren l'habitatge principal de la família, 5 eren segones residències i 3 estaven desocupats. 45 eren cases i 1 era un apartament. Dels 38 habitatges principals, 33 estaven ocupats pels seus propietaris i 5 estaven llogats i ocupats pels llogaters; 1 tenia una cambra, 1 en tenia dues, 3 en tenien tres, 13 en tenien quatre i 19 en tenien cinc o més. 33 habitatges disposaven pel capbaix d'una plaça de pàrquing. A 15 habitatges hi havia un automòbil i a 20 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Le Moutherot el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 12 |
| 0 | 70 a 74 | 0 |
| 4 | 65 a 69 | 0 |
| 0 | 60 a 64 | 0 |
| 0 | 55 a 59 | 8 |
| 0 | 50 a 54 | 0 |
| 4 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 8 | 30 a 34 | 4 |
| 4 | 25 a 29 | 0 |
| 4 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 57 persones, 48 eren actives i 9 eren inactives. De les 48 persones actives 41 estaven ocupades (27 homes i 14 dones) i 7 estaven aturades (2 homes i 5 dones). De les 9 persones inactives 1 estava jubilada, 4 estaven estudiant i 4 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa extractiva i 1 d'una empresa de construcció.
L'únic servei als particulars que hi havia el 2009 era una lampisteria.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Le Moutherot a l'INSEE.
* Évolution et structure de la population Fitxa amb el detall de dades de Le Moutherot a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# San Mauro Pascoli

San Mauro Pascoli (San Mevar en el dialecte de Romanya) és una ciutat d'Itàlia a la regió d'Emília-Romanya, província de Forlì-Cesena, amb una població d'uns 11.978 habitants. Es troba a uns 18 km de Cesena i a uns 40 km al est de la capital de província, Forlì.
San Mauro Pascoli limita amb els municipis de Bellaria-Igea Marina (RN), Rímini (RN), Santarcangelo di Romagna (RN) i Savignano sul Rubicone.
El 1932 es va canviar el nom en honor del poeta Giovanni Pascoli i la seva germana Maria, nascuts a San Mauro el 1855 i 1865, respectivament.

## Galeria fotogràfica

* Villa Torlonia
* Pupitre de Giovanni Pascoli en Casa Pascoli

## Referències

* ↑ Statuto comunale

## Bibliografia complementària

* Calandrini, Susanna. Storia di San Mauro Pascoli. Cesena (Forlì): Il ponte vecchio, 2000. ISBN 88-8312-105-8.
* Candelari, Paolina. Civiltà romagnola : usi e costumi della Romagna popolare a San Mauro Pascoli. Cesena: Ponte vecchio, 2002. ISBN 88-8312-286-0.
* Ghirardelli, Giuliano. Guida alla Romagna del Pascoli (en italià). Panozzo Editore, 2014-09-29. ISBN 978-88-7472-215-0.
* Giovagnoli, Guglielmo. Lo zampettino delle case. Rete Italiana di Cultura Popolare, 2003.
# San Marzano Oliveto

San Marzano Oliveto, (San Marsan en piemontès) és un municipi situat al territori de la província d'Asti, a la regió del Piemont (Itàlia).
Limita amb els municipis de Calamandrana, Canelli, Castelnuovo Calcea, Moasca i Nizza Monferrato.

## Galeria fotogràfica

* Panorama
* El Monviso des de San Marzano
# Révillon

Révillon és un municipi francès situat al departament de l'Aisne i a la regió dels Alts de França. L'any 2007 tenia 62 habitants.

## Demografia
### Població

El 2007 la població de fet de Révillon era de 62 persones. Hi havia 17 famílies de les quals 4 eren unipersonals (4 dones vivint soles i 4 dones vivint soles) i 13 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 27 habitatges, 22 eren l'habitatge principal de la família i 4 eren segones residències. Tots els 27 habitatges eren cases. Dels 22 habitatges principals, 19 estaven ocupats pels seus propietaris i 3 estaven llogats i ocupats pels llogaters; 1 tenia dues cambres, 5 en tenien tres, 1 en tenia quatre i 15 en tenien cinc o més. 15 habitatges disposaven pel capbaix d'una plaça de pàrquing. A 11 habitatges hi havia un automòbil i a 10 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Révillon el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 0 |
| 0 | 65 a 69 | 0 |
| 4 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 0 |
| 0 | 40 a 44 | 4 |
| 4 | 35 a 39 | 0 |
| 0 | 30 a 34 | 4 |
| 0 | 25 a 29 | 0 |
| 8 | 20 a 24 | 0 |
| 0 | 15 a 19 | 4 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 33 persones, 28 eren actives i 5 eren inactives. De les 28 persones actives 23 estaven ocupades (13 homes i 10 dones) i 5 estaven aturades (3 homes i 2 dones). De les 5 persones inactives 1 estava jubilada, 1 estava estudiant i 3 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'únic servei als particulars que hi havia el 2009 era un guixaire pintor.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Révillon a l'INSEE.
* Évolution et structure de la population Fitxa amb el detall de dades de Révillon a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Sam Musenze

Sam Musenze (Uganda) és un exfutbolista ugandès de la dècada de 1970.
Fou internacional amb la selecció de futbol d'Uganda.

## Referències

* ↑ 11v11 Profile
* ↑ Courtney, Barrie. "African Nations Cup 1978 - Match Details". RSSSF, 28 febrer 2013. Consultat el 14 maig 2013.
* ↑ FIFA. "FIFA Player Statistics: Samuel MUSENZE" Arxivat 2013-06-29 at Archive.is. Consultat el 14 maig 2013.